

פרק ב' - מבנה הליגה

**4. משחקי מבחן**

(א) הקבוצות שיגיעו למקום השני בכל מחוז בליגות א', ו-ב' יתמודדו ביניהן במשחק מבחן, על הזכות לעלות לליגה יותר גבוהה.

מציע לבטל את משחקי מבחן לעליה לליגה ארצית וא' מהסיבות הבאות:

1. כמו שללאומית עולה הקבוצה הראשונה מכל מחוז בארצית, גם אותו הסדר לארצית יכול לעבוד יפה, וכך גם לשפר את יוקרתה של הליגה הארצית. משמע כל זוכה באחת מששת ליגות א' השונות עולה לארצית.
2. כיום 2 מתוך 10 קבוצות יורדות מהליגה הארצית. בנוסף מקום שמיני גם בסכנת ירידה ונוצר מצב ש30% מהקבוצות יכולות לרדת. מדובר באחוזים די גבוהים. משחקי המבחן נשארו כך עוד מהתקופה שהליגה היתה מורכבת מ-12 קבוצות ולכן היה יותר טעם "לבחון" קבוצה נוספת.
3. משחקי מבחן מייצרים תלונות רבות בנוגע לביתיות ולשינוי מועד המשחק משבת ליום חול במקרה הצורך.
4. ללא משחקי מבחן, ניתן לרווח יותר את הליגה וישנה יותר גמישות בבניית לוח המשחקים.

 (ה) במקרה של תוצאת תיקו במשחקי מבחן ההכרעה תתבצע לפי סדר העדיפויות הבא:

1. תוצאת לוח 1 כפול מספר הלוחות, לוח 2 כפול (מספר הלוחות – 1) וכו'. סעיף זה מיותר מכוון שסעיף 2 מכסה את כל האפשרויות של סעיף זה. מציע למחוק
2. הקבוצה שניצחה בלוח הגבוה יותר.
3. הקבוצה ששיחקה בלוח הראשון בשחור.

**5. משחקי מבחן מיוחדים**

חשוב להדגיש שהסעיף רלוונטי רק עבור קבוצה אשר נפגעת מכך שהמדורגת מעליה ניצחה נצחון טכני. מקרים בהם הקבוצה הפסידה בשל אי הופעות אינם רלוונטיים. מציע להוסיף את השורה בכחול לסעיף.

במקרה של הכרעת עליות או ירידות במחוז מסוים עקב ניצחונות טכניים קבוצתיים, תהיה מינהלת הליגה מוסמכת, על פי שיקול דעתה המקצועי, להחליט על קיום משחקי מבחן מיוחדים בין קבוצות, שהפרש הנקודות ביניהן בסיום עונת הליגה לא יעלה על מחצית ממספר הלוחות באותו מחוז, ולקבוע מראש, איזו תוצאה תידרש כל קבוצה להשיג באותם משחקי מבחן מיוחדים על מנת לעלות ליגה או להישאר בליגה. יחד עם זאת, קבוצה אשר באותה עונה ספגה הפסד טכני קבוצתי בשל אי הופעה, מאבדת את זכותה לדרוש משחקי מבחן מיוחדים.

פרק ה' - סדר הקרבות והמפגשים

**7. תנאי אירוח**

(א) הקבוצה המארחת אחראית באופן מוחלט לקיום המפגש בצורה נאותה.

(ב) הקבוצה המארחת חייבת לדאוג לאירוח מתאים הכולל: מקום מתאים ושקט למשחק; שירותים במרחק סביר ממקום המשחקים; מינימום כיבוד: שתייה חמה, מים קרים וכיבוד קל (ארוחה קלה בליגה הלאומית); כמות מערכות כלים בגודל אולימפי, לוחות, שעונים וטפסי רישום כמספר השחקנים המשתתפים מכל קבוצה.

11. שעות המשחקים

(א) שעת התחלת המפגשים הנערכים בשבת או ביום שישי היא 10:00 בבוקר.

 (ב) מנהל הליגה רשאי להקדים מסיבות דת את שעת ההתחלה של מפגשים מסוימים הנערכים בימי שישי, כאשר כל מקרה יידון לגופו. לצורך כך, על המועדון הדורש הקדמת שעת המשחק מסיבות שונות ביום שישי בבוקר, לפנות למנהל הליגה, בכתב, לכל המאוחר עד שבוע לפני תאריך המשחק המיועד.
(ג) שעת התחלת המפגשים הנערכים ביום חול (להוציא יום שישי) היא 18:00 בליגה הלאומית, 18:30 בליגה ג', ו- 19:00 בכל הליגות האחרות.

(ד) במקרים של סיבובים כפולים בקצב 50+10, שעת התחלה למפגש השני תהיה תמיד שעתיים ועשרים לאחר המפגש הראשון ששוחק באותו יום. יחד אם זאת, אם ישנה הסכמה בין הקבוצות, ניתן להתחיל את המפגש השני מוקדם יותר, זאת בתנאי שהמפגש הראשון הסתיים.

**17. שיתוף שחקן שלא בהתאם לכללי הליגה**

(א) לקבוצה ששיתפה שחקן שאינו רשום בין שחקניה בשנתון, או שחקן בעונש משמעתי (ובלבד שלקבוצה נמסרה הודעה על העונש), ייפסק הפסד טכני אישי, מבלי לפגוע בזכות מינהלת הליגה להטיל עליה עונשים נוספים.

(ב) לצורך סעיף זה ייחשב פרסום בחוזר מנהל הליגה, בחוזר ועדת משמעת או ~~בכתב העת של~~ באתר האיגוד כהודעה לקבוצה על עונש משמעתי.

**19. דרישות תיקו**

(א) במשחקים עם תוספת זמן, דרישת תיקו תהיה רלבנטית אך ורק במקרים ~~של תיקו~~ ~~תיאורטי,~~(יכול לבלבל עם עמדות של תיקו תיאורטי, כפי שהיה נהוג פעם עם שעונים אנאלוגיים) ~~כפי שמוגדר בחוקת פיד"ה~~. המוגדרים בחוקת פיד"ה

**26. קביעת ניקוד ודירוג**

(א) המיקום והדירוג הסופי בכל הליגות ייקבעו לפי סך הנקודות הכולל של הקבוצות.
(ב) הניקוד הכולל של קבוצה מסוימת יהיה מורכב מסך הנקודות האישיות שהשיגה בכל מפגשיה, סך נקודות הבונוס שהשיגה בכל מפגשיה על פי ס"ק (ג)-(ז) וסך הנקודות שהופחתו ממאזנה עקב עונשים שהוטלו עליה בהתאם לכללי הליגה.
~~(ג) בליגה הלאומית תקבל כל קבוצה שהשיגה 3.5 נקודות אישיות או יותר במפגש מסוים, נקודת בונוס אחת.~~
(ד) בליגה הלאומית והארצית תקבל כל קבוצה שהשיגה ניצחון קבוצתי, חצי נקודת בונוס.
(ה) בליגות א', ב', ג' תקבל כל קבוצה שהשיגה 2.5 נקודות אישיות או יותר במפגש מסוים, חצי נקודת בונוס.
(ו) ניצחון טכני בלוח מסוים יחשב כניצחון רגיל לצורכי חישוב הבונוס.
(ז) קבוצה שזכתה בניצחון טכני קבוצתי (ראה פרק ט' סעיף 5) תקבל ~~נקודת בונוס אחת בליגה לאומית~~ ~~ו~~חצי נקודת בונוס ~~בליגות ארצית, א', ב', ג'.~~

**27. התרת שוויון נקודות**

במקרה של שוויון נקודות בין שתי קבוצות (או יותר) בסיום העונה ייקבע דירוגן ומיקומן לפי סדר העדיפויות הבא (אם נוצר שוויון לפי סעיף (א) יוכרע הדירוג לפי סעיף (ב) וכך הלאה):

(א) סך הנקודות ללא נקודות בונוס, אך כולל עונשים.

(ב) שיטת ברגר קבוצתי, כאשר נקודות הבונוס לא נלקחות בחשבון. עבור כל קבוצה יחושב הסכום של סך הנקודות האישיות של הקבוצה היריבה מוכפל במספר הנקודות האישיות שצברה הקבוצה נגד אותה היריבה.

(ג) שקלול התוצאות האישיות (ללא בונוסים) לפי סדר הלוחות. כל נקודה בלוח הראשון בליגה הלאומית תוכפל ב-6, בלוח השני - תוכפל ב-5 וכך הלאה; בליגה ארצית כל נקודה בלוח הראשון תוכפל ב-5, בלוח השני - תוכפל ב-4 וכך הלאה; בליגות א', ב', ג' כל נקודה בלוח הראשון תוכפל ב-4, בלוח השני - תוכפל ב-3 וכך הלאה. למחוק את המשפט הלא ברור - במקרה של ניצחון טכני קבוצתי ייחשבו הנקודות שקיבלה הקבוצה כאילו התחלקו **שווה בשווה בין הלוחות.**

**28. פרסים למצטיינים**

(א) הקבוצה שתסיים במקום הראשון בליגה הלאומית תוכתר כאלופת המדינה.
(ב) לשחקני הקבוצות המצטיינות בליגה הלאומית יוענקו פרסים כדלקמן:
לקבוצה האלופה - מדליות מוזהבות; לקבוצה השניה - מדליות מוכספות; לקבוצה השלישית - מדליות ארד. שלוש הקבוצות שתסיימנה במקומות הראשונים תזכינה בפרסים כספיים בסכום שיקבע ע"י הנהלת האיגוד. הנהלת האיגוד תקבע לפני תחילת המשחקים, מה יהיה גובה הפרסים, החלטת ההנהלה תתפרסם מידי שנה בכללי הליגה.
המדליות תוענקנה לכל שחקן בשלושת הקבוצות הראשונות בליגה הלאומית, שהשתתף לפחות בחמישה משחקי ליגה, וכן לאחראי הקבוצות.
(ג) שלוש הקבוצות הראשונות בליגה הלאומית, וכן הקבוצות שתפסו מקום ראשון בכל אחד ממחוזות הליגה הארצית, נשים ~~וליגה א'~~, תקבלנה גביעים. כדאי לבטל את הגביעים לליגה א', השנה הכנו גביעים ולא הגיעו נציגים לקבל אותם בטקס סיום של הגביע

פרק ו' - ליגה לאומית

**6. החלפת סדר לוחות**

לפי הנוסח הקיים ניתן לפרש כאילו החלפה זאת מותרת פעם אחת בלבד למפגש.

בליגה הלאומית ניתן להחליף בין **כל** שני שחקנים שלפי סדר הלוחות המופיע בשנתון הליגה היו אמורים לשחק בלוחות צמודים באותו מפגש. פרט לכך סדר הלוחות יהיה תואם את הסדר המופיע בשנתון הליגה.

**9. ביוליטין**

~~אחרי כל סיבוב של הליגה הלאומית יפורסם, באחריות מנהל הליגה, ביוליטין. כאשר מתקיימים סיבובים לא מרוכזים יהיה ראש הקבוצה המארחת אחראי להעביר, בתוך 3 ימים מתום המשחק, את טפסי הרישום אל מנהל הליגה~~. בתום כל סיבוב ליגה, יהיה שופט המפגש אחראי להעביר את קבצי ה-PGN למנהל הליגה תוך 24 שעות מתום המפגש, ומנהל הליגה יפרסם את המשחקים באתר האיגוד סעיף זה רלוונטי במידה וההנהלה תאשר שופט לכל מפגש.

פרק ח' – ליגות לנוער

**2. מבנה הליגות**

(א) הליגות לנוער תחולקנה לשלוש רמות רמות: עילית, ארצית ומחוזית.

**(ב)** בליגה העילית ישחקו 16 קבוצות. 16 הקבוצות שבליגה
 העילית תחולקנה ל-2 מחוזות בהתאם למיקום הגיאוגרפי של הקבוצות.
 8 הקבוצות בכל מחוז תשחקנה ביניהן בשיטת ליגה. (סה"כ 7 משחקים).

לאחר סיום שלב המחוזות, ייערך מפגש הצלבה בהשתתפות ~~כל הקבוצות~~ **ארבעת הראשונות** , לקביעת ~~האלופים והמיקום הסופי~~ **שלושת המקומות הראשונים**. האלופה תהיה הקבוצה שתנצח את יריבתה בהצלבה מהמקום הראשון במחוז המקביל.

ירידת קבוצות: ~~שלוש~~ **ארבע** קבוצות, **שתיים האחרונות** ~~האחרונה~~ בכל מחוז ~~והמפסידה בהצלבה ממקום שביעי,~~ תרדנה לליגה הארצית.
 מילוי מקום בליגה העילית, יהיה בסדר עדיפות כמו בליגות לבוגרים. במקרה שמספר קבוצות תהיינה באותו סדר עדיפות, השיקול המקצועי יביא בחשבון את מד הכושר הממוצע, שייקבע לפי 5 הלוחות הראשונים. שחקן שיהיה רשום ולא ישחק (ללא סיבה מוצדקת) הקבוצה תיענש! (בכדי שלא יהיו רישומים פיקטיביים להשגת סדר עדיפות גבוה).

 **(ג)** בליגה הארצית תשחקנה 24 קבוצות שתחולקנה לשלושה מחוזות, 8 קבוצות במחוז.

עליית קבוצות: הקבוצה הראשונה בכל מחוז בליגה הארצית עולה לליגה העילית.

סדרי ירידה לליגה המחוזית ייקבעו ויפורסמו ע"י מנהל הליגה.

**(ד)** לליגה המחוזית הרישום יהיה פתוח, הליגה תחולק למחוזות של 6-8 קבוצות. סדרי העליה ~~והירידה מהארצית~~ **לארצית** ~~בהתאמה~~ ייקבעו ויפורסמו ע"י מנהל הליגה **בהתאם לכמות הקבוצות הנרשמות.**

(**ה) בליגה המחוזית קיימת חובת רישום שחקנית אחת לפחות בכל קבוצה, ושיתוף שחקנית בלפחות 6 משחקים (לדוגמא: 3 סיבובים כפולים) במהלך העונה.**

תוספת: מועדון שלו מספר קבוצות במחוז מחוייב בשחקנית אחת על כל קבוצה ללא חובת חלוקה לכלל הקבוצות (למשל: ניתן לשבץ שתי שחקניות בקבוצה אחת וקבוצה אחרת של המועדון תהייה משוחררת מהחובה)

סעיף קטן (ה) לא יחול על מועדון חדש בשנת פעילותו הראשונה.

**4. סדר הקרבות והמפגשים**

(~~ה) זכות איחור בליגות לנוער הוא 30 דקות!~~ אין סיבה לתת זכות איחור מיוחדת לליגה לנוער. אלא אם כן הכוונה היתה שאחרי 30 דקות מקבלים הפסד טכני. במקרה כזה יש לשנות את הניסוח, שכן זכות איחור הכוונה לשעת הפעלת השעונים

פרק ט' - אי הופעות

**5. ניצחונות טכניים**

קבוצה שהופיעה למפגש ויריבתה לא הופיעה, תזכה בניצחון טכני. הקבוצה שלא הופיעה תקבל 0 נקודות. מספר הנקודות האישיות שתקבל הקבוצה שזכתה בניצחון טכני יחושב באופן הבא:
(א) אם הניצחון הטכני אירע לאחר שהושלמו מחצית סיבובי הליגה או יותר, הוא יהיה שווה לשיעור הניצחון הגבוה ביותר של הקבוצה הזוכה בניצחון טכני או ההפסד הגבוה ביותר של יריבתה עד לסיבוב בו אירע הניצחון הטכני הגבוה מביניהם.

פרק י' – ערעורים

(ד) ערעור יוגש ~~בכתב קריא בשלושה עותקים לפחות~~ בקובץ וורד וישלח בדוא"ל למנהל הליגה, ויכלול את הפרטים הבאים:

1) שם המערער, כתובתו, ומספר טלפון למסירת הודעות.

2) העתק ההחלטה עליה מוגש הערעור או תמציתה.

3) המועד בו הובאה ההחלטה לידיעת המערער.

4) נימוקי הערעור.

באחריות המערער לוודא טלפונית שהערעור התקבל אצל מנהל הליגה.

רשם: יואל תמנליס – יו"ר מינהלת הליגה